OpenLLM-France/wikimedia huggingface dataset:
# Mare de Déu de Gràcia (Lloret de Mar)

La Mare de Déu de Gràcia és un petit edifici religiós de Josep Puig i Cadafalch situat a Lloret de Mar (Selva) i que forma part de l'Inventari del Patrimoni Arquitectònic de Catalunya.

## Descripció

És un petit edifici rectangular fet de rajol, amb una teulada de doble vessant a laterals, obra de Josep Puig i Cadafalch. Té una base esglaonada de granit, el cos de maons i una culminació també esglaonada de pedra i un teuladet de teules àrabs vidriades i pintades de color blau i grana. Aquest teulat està sostingut per bigues de fusta pintades de blau amb extremitats decorades amb caps de lleó de color blau.
Centra l'oratori un plafó de ceràmica amb imatges de la Verge amb el nen, enreixat amb decoració floral i flors reals que, amb els ciris i altres elements de devoció i litúrgia, completen la seva decoració. A la base d'aquest plafó hi ha la llegenda: "Mare de Déu de Gràcia pregueu per nosaltres"
A la part inferior hi ha quatre plafons de pedra sorrenca gravats amb la data (1898), les inicials de Nicolau Font (N. F.), els atributs de Sant Pere (dues claus) i l'emblema de Lloret (un llorer). Tot això està inserit en una decoració vegetal entrellaçada.

## Història

Es tracta d'una capella-oratori projectada per Josep Puig i Cadafalch, encarregat per l'indiano Nicolau Font i Maig (propietari de la finca de Sant Pere del Bosc) i inaugurada el dia 1 de maig de 1898, junt amb la Creu de Sant Pere del Bosc i la reforma del Santuari de Sant Pere del Bosc. Josep Puig i Cadafalch (1867-1956) fou arquitecte modernista, historiador de l'art medieval i polític conservador.

## Referències

* 1 2 3 4 5 «Conjunt monumental Sant Pere del Bosc: Capella Mare de Déu de Gràcia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2014].
# Crocidura pullata

Crocidura pullata és una espècie de mamífer eulipotifle de la família de les musaranyes (Soricidae). que es troba a l'Afganistan, la Xina (Yunnan), l'Índia (Jammu i Caixmir), el Pakistan i Tailàndia.

## Referències

* ↑ uBio (anglès)
* ↑ The Taxonomicon (anglès)
* ↑ Molur, S. (2016). "Crocidura pullata." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Ludwik Gumplowicz

Ludwik Gumplowicz (Cracòvia, 9 de març de 1839 - Graz, 20 d'agost de 1909) fou un sociòleg i jurista polonès.
Va estudiar a Cracóvia, però va exercir com a professor a Graz (1875).
Va defensar l'existència de grups humans heterogenis en lluita per la supervivència, problema que exposà a diverses obres (1875, 1879, 1883) sobre les races i les nacionalitats. Va parlar també sobre el dret polític des d'una perspectiva filosòfica (1877), i temes sociològics (1855 i 1899).
Després que li diagnostiquessin càncer es va suïcidar amb la seva dona prenent verí

## Publicacions

* Race und Staat 1875
* Das allgemeine Staatsrecht 1877
* Der Rassenkampf 1883
* Grundriss der Sociologie 1885
* System socyologii 1887
* Das österreichische Staatsrecht 1891
* Geschichte der Staatstheorien, 1905
* Der Rassenkampf, 1909
* Sozialphilosophie im Umriss, (pòstum) 1910

## Referències

* ↑ William M. Johnston, The Austrian Mind: An Intellectual and Social History, 1848-1938 (University of California Press, 1983), p175

## Enllaços externs

* 1885 Grundriss der Soziologie per Émile Durkheim Arxivat 2001-02-17 a Wayback Machine. (francès)
* JewishEncyclopedia.com - GUMPLOWICZ, LUDWIG: Jewish Encyclopedia
* González Prada, Manuel. " "Our Indians" Arxivat 2008-01-20 a Wayback Machine.. 1900.
# Aripsa

Aripsa era una fortalesa a la Còlquida clàssica, en un promontori rocós a la costa del mar Negre, que pertanyia al rei Anniya d'Azzi i Hayasa a finals del segle xiv aC.
Mursilis II, rei dels hitites, en una incursió cap als territoris d'Azzi, en el desè any del seu regnat, va veure com les tropes enemigues no li presentaven batalla i es retiraven a les seves places fortes. Diu Mursilis, tal com es pot llegir als seus Annals: "Vaig lluitar només contra les fortaleses de Duskamma i Aripsa i les vaig prendre per assalt. Els presoners que vaig portar al meu palau reial eren tres mil, sense contar el que van portar els senyors d'Hattusa, les tropes i els combatents en els seus carros de guerra".

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 124. ISBN 8446022532.
# Teatre municipal Cal Bolet

El Teatre municipal Cal Bolet, antic Cinema Bolet, és un edifici del municipi de Vilafranca del Penedès (Alt Penedès) protegit com a bé cultural d'interès local.

## Descripció

El teatre municipal està situat al carrer de Cal Bolet nº3, en la cantonada amb el carrer del Migdia nº28. És un edifici entre mitgeres. Exteriorment apareix ordenat en planta baixa i un pis amb arcs escarsers i d'arc de mig punt. La coberta és amb encavallada de fusta i teula àrab. L'interior és format per platea, amfiteatre i galeria. Hi ha columnes de ferro colat. Llenguatge arquitectònic eclèctic.

## Història

Edifici amb cert valor històric que el fa representatiu a Vilafranca. Es troba dins de l'eixample vuitcentista i en estreta relació amb el conjunt de la rambla de Nostra Senyora. Inicialment va ser teatre i s'hi començà a projectar cinema a partir del 1920, essent empresari Josep Bolet i Mora. Ha servit també per a diferents actes: mítings, presentacions de partits, recitals, etc. Posteriorment passà a ser el teatre municipal.

## Referències

* 1 2 3 «Cinema Bolet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Teatre municipal Cal Bolet, fitxa del catàleg de l'Ajuntament
# Puig Roig (desambiguació)

«Puig Roig» té aquests significats:
* Puig Roig, puig de 1.003 metres d'altitud de l'illa de Mallorca al municipi d'Escorca.
* Puig Roig (Andratx), puig de l'illa de Mallorca al municipi d'Andratx.
* Puig Roig (Castellar de n'Hug), muntanya del terme comunal de Castellar de n'Hug, de la comarca del Berguedà
* Puig-roig (el Montmell), muntanya del terme comunal del Montmell, de la comarca del Baix Penedès
* Puig Roig (Palau-sator), muntanya del terme municipal de Palau-sator, de la comarca del Baix Empordà
* Puig Roig (Pals), muntanya del terme municipal de Pals, de la comarca del Baix Empordà
* Puig Roig (Prunet i Bellpuig), muntanya del terme comunal de Prunet i Bellpuig, de la comarca del Rosselló
* Puig Roig (el Tec), muntanya del límit dels termes comunals de Castell de Vernet, de la comarca del Conflent, i de la del Tec, de la del Vallespir
* Puig-roig (Torroella de Montgrí), muntanya del terme comunal de Torroella de Montgrí, de la comarca del Baix Empordà.
# Frankfurt Galaxy (ELF)

* Aquest article tracta sobre el nou equip de futbol americà que juga a la Lliga Europea de Futbol. Si cerqueu l'antic equip de la NFL Europa, vegeu «Frankfurt Galaxy».
Els Frankfurt Galaxy són un club alemany de futbol americà de la ciutat de Frankfurt, que juga en l'European League of Football (ELF). L'equip es fundà l'any 2021. Els seus colors són el porpra i or. Frankfurt Galaxy (ELF) és el successor de Frankfurt Galaxy.

## Palmarès

* 1 Campionat ELF Bowl: 2021
* 1 Campionat ELF Sud: 2021

## Referències

* ↑ «Ex-NFL Europe Sea Devils, Galaxy naming rights secured by European League of Football» (en anglès). americanfootballinternational.com, 09-03-2021.

## Enllaços externs

* Web oficial (alemany)
* Frankfurt Galaxy - ELF (anglès)
# Víctor Iriarte

Víctor Javier Iriarte Ruiz (Pamplona, 2 de maig de 1965) és un periodista, gestor cultural, crític teatral i dramaturg. En 2006, va ser guardonat amb el Premi Nacional de Teatre Calderón de la Barca per la seva obra La chica junto al flexo, editada en 2007 pel Centre de Documentació Teatral i reeditada en 2015 per Algar Editorial. En 2005, va estrenar en el Teatre Gayarre de Pamplona Chssssss!, traduïda i representada aquest mateix any en el Teatre Oren Mor de Glasgow amb el títol de Whesssss!. En 2008, va estrenar en el Teatre Gayarre Cuota líquida, traduïda a l'anglès i estrenada en al Teatre Oren Mor de Glasgow en 2009 amb el títol Limbo.
Va ser guardonat amb el Premi Lope de Vega de 2019 amb l'obra Budapest, un silencio atronador. El 2023 va debutar al cinema amb Sobre todo de noche, que va dirigir i va coescriure el guió.

## Filmografia

* Sobre todo de noche (2023)

## Referències

* ↑ «La chica junto al flexo - Algar». [Consulta: 16 novembre 2017].
* ↑ «Víctor Iriarte gana el Premio Lope de Vega de Teatro». elcultural.com, 22-12-2020. [Consulta: 23 desembre 2020].
* ↑ Altuna, Itziar. «La Seminci selecciona las nuevas películas de Víctor Iriarte, Oskar Alegria y el Colectivo Negu». Grupo Vocento, 24-08-2023.

## Enllaços externs

* Bloc aquimuerehastaelapuntador.es
# Crocidura rapax

Crocidura rapax és una espècie de mamífer de la família de les musaranyes (Soricidae). Viu a la Xina (Guangxi, Guizhou, Hainan, Hunan, Sichuan, Yunnan), l'Índia i Taiwan.

## Subespècies

* Crocidura rapax kurodai (Jameson i Jones, 1977).
* Crocidura rapax lutaoensis (Fang i Lee, 2002).
* Crocidura rapax rapax (G. Allen, 1923).
* Crocidura rapax tadae (Tokuda i Kano, 1936).

## Referències

* ↑ Smith, A.T. i Johnston, C.H.. Crocidura rapax. UICN 2008. Llista Vermella d'espècies amenaçades de la UICN, edició 2008, consultada el 26 març 2010.
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ «Crocidura rapax». Catalogue of Life. (anglès) (anglès)
* ↑ BioLib (anglès)
# Luis Fenero

Luis Fenero (Jaca, 23 de juliol de 1992) és un ballarí sobre gel espanyol que ha sigut campió juvenil espanyol dues vegades, amb la parella Celia Robledo, i fou 16è al Campionat del Món Júnior de 2013. Fenero va competir amb Maria Antolin entre 2008 i 2010 i amb Emili Arm els anys 2010 i 2011. Es va associar amb Robledo el 2011. Es van traslladar des de Madrid a Lió per entrenar amb Muriel Boucher-Zazoui i Romain Haguenauer. El juliol de 2014 es van traslladar amb Haguenauer a Mont-real.

## Referències

* ↑ "Competition Results: Celia ROBLEDO / Luis FENERO"
* ↑ "Maria ANTOLIN / Luis FENERO: 2009/2010"
* ↑ "Emili ARM / Luis FENERO: 2010/2011"
* ↑ Pratka, Ruby «Romain Haguenauer: A New Era». IFS Magazine, 28-07-2014. Arxivat 30 de juliol 2014 a Wayback Machine. «Còpia arxivada». Arxivat de l'original el 2014-07-30. [Consulta: 6 agost 2016].

## Enllaços externs

* Luis Fenero Arxivat 2013-04-13 at Archive.is at sport-folio.net
# Bolxie Kliutxí

Bolxie Kliutxí (en rus: Большие Ключи) és un poble del krai de Primórie, a l'Extrem Orient de Rússia, que en el cens del 2010 tenia 116 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Francisco Barreto

Francisco Barreto (Faro, Portugal; 1520-Sena, Moçambic; 9 de juliol de 1573) va ser un militar i explorador portuguès d'Àfrica oriental i governador colonial.
Va néixer en una important família de Faro. El 1555 va ser nomenat 18è governador de l'Índia portuguesa, succeint a Pedro Mascarenhas. Va ostentar el càrrec fins que va tornar a Portugal el 1558, sent substituït per Constantino de Bragança.
Va ser nomenat general de les galeres del regne i el 1569 enviat a Moçambic com a governador provisional de Monomotapa, un regne africà ric en or que els portuguesos es proposaven conquistar. Va arribar a Moçambic en 1570 amb un exèrcit d'uns mil homes, però la conquesta va fracassar.
Barreto va morir durant la campanya, succeint-lo en el càrrec Vasco Fernandes Homem.
Les restes mortals de Francisco Barreto van ser més tard repatriades a Portugal. És considerat el pare d'Isabel Barreto, la primera dona almirall de la història de la navegació peninsular ibèrica.
# Víctor IV

Víctor IV, nascut Ottaviano di Monticelli, va ser antipapa de l'Església Catòlica de Roma entre 1159 i 1164.

## Carrera

Era el cardenal prevere de Santa Cecilia al Trastevere abans de ser elegit com a antipapa gibel·lí el 1159, després de la mort d'Adrià IV i l'elecció d'Alexandre III. La seva elecció va rebre el suport de l'emperador Frederic Barba-roja. Va adoptar el nom de Víctor IV en no comptar l'antipapa Víctor IV de 1138, car aquest només va ser-ho uns pocs mesos.
Va ser descrit per John de Salisbury com a eloqüent i refinat, però petit i parsimoniós. En ser enviat amb el cardenal Giordano de Santa Susanna com a legat papal per convocar a Conrad II perquè fos coronat a Itàlia com a Emperador, va tenir un altercat amb el seu co-llegat i, en paraules de Salisbury, «va convertir l'Església en un ludibri». Ambiciós i poc hàbil, aviat va perdre la confiança dels prínceps europeus, la majoria dels quals van reconèixer Alexandre III al sínode de Beauvais (1160).
A la seva mort, l'antipapa Pasqual III el va succeir.

## Referències

* 1 2 «Víctor IV». Gran Enciclopèdia Catalana. Barcelona: Grup Enciclopèdia Catalana.
* ↑ «Vittore IV, antipapa» (en italià). Enciclopedia Italiana, 1937.
* ↑ Verardi, Andrea Antonio «Pasquale III, antipapa» (en italià). Dizionario Biografico degli Italiani, Volume 81, 2014.
# Pedro de Gorostiza y Salas

Pedro de Gorostiza y Salas (Madrid, 1809 - Palma, 1880) fou un autor de teatre i polític espanyol. El seu pare, Tomás de Gorostiza, fou el Tresorer d'Hisenda a Palma. Milità en el Partit Progressista i després en el Partit Demòcrata Radical, amb el qual després de la revolució de 1868 fou escollit regidor de Palma i diputat pel districte de Manacor a les eleccions generals espanyoles d'agost de 1872. Va fer obres de teatre en castellà i en va traduir del francès, que en el seu moment foren èxit de públic.

## Obres

* El desconfiado
* Pedrarias Dávila
* Luis XI, traducció de Casimir Delavigne

## Enllaços externs

* Diccionari del teatre a les Illes Balears de Joan Mas i Vives p. 397
* Fitxa del Congrés dels Diputats (castellà)
# Atelognathus patagonicus

Atelognathus patagonicus és una espècie de granota que viu a l'Argentina.
Està amenaçada d'extinció per la pèrdua del seu hàbitat natural.

## Referències

* Úbeda, C., Lavilla, E. & Basso, N. 2004. Atelognathus patagonicus. Llista Vermella d'Espècies Amenaçades de la UICN 2006. Consulta: 17 de gener de 2008.
# Terranuova Bracciolini

Terranuova Bracciolini és un municipi situat al territori de la província d'Arezzo, a la regió de la Toscana (Itàlia).
Limita amb els municipis de Castelfranco Piandiscò, Castiglion Fibocchi, Laterina, Loro Ciuffenna, Montevarchi, Pergine Valdarno i San Giovanni Valdarno.
Pertanyen al municipi les frazioni de Campogialli, Castiglione Ubertini, Cicogna, Malva, Montalto, Montemarciano, Penna, Persignano, Piantravigne, Tasso, Traiana, Treggiaia, Ville i Ville Madrigale.

## Galeria fotogràfica

* Vista del poble
* Església de Sta. Maria
# Bojan Miovski

Bojan Miovski (macedoni: Бојан Миовски) (Štip, 24 de juny de 1999) és un futbolista professional macedoni que juga com a davanter al Girona FC de la Lliga i a la selecció de Macedònia del Nord.

## Biografia

Miovski va començar la seva carrera professional als 18 anys fent el seu debut a la Lliga de Futbol Macedònia amb el Bregalnica el 2017. El juliol de 2020 va fer fitxar pel conjunt hongarès del MTK Budapest, el seu primer traspàs a l'estranger. Dos mesos després d'unir-se al club va debutar a la quarta jornada de la Lliga hongaresa de futbol jugant 23 minuts en una derrota per 3-0 davant el Zalaegerszegi.

### Aberdeen

El 23 de juny de 2022, Miovski va signar un contracte de quatre anys amb l'Aberdeen de la Lliga escocesa de futbol. El mateix any, el 24 de juliol, va debutar amb l'Aberdeen en un partit de la fase de grups de la Copa de la Lliga escocesa contra el Raith Rovers. Miovski aquell dia va marcar un penal.

### Girona

El 15 d'agost de 2024, Miovski va signar un contracte de quatre anys amb el Girona FC de la Lliga.

## Carrera internacional

Miovski va debutar amb la selecció sub-21 de Maceònia del Nord el 8 d'octubre de 2020 a la fase de classificació per a l'Eurocopa sub-21 de l'any 2021. Va entrar des de la banqueta al minut 62 contra la selecció del Kazahstan. El partit fora de casa va quedar 1-4 pels macedonis. El debut a la selecció absoluta es va produir el 8 d'octubre de 2021 a la ronda de classificació per la Copa del Món de Futbol de 2022 contra Liechtenstein. L'any 2023 va marcar el gol de la victòria de la selecció de Macedònia del Nord en el partit amistós que els enfrontava a les selecció de les Illes Fèroe, que va acabar amb el resultat de 1-0.

## Referències

* ↑ Bojan Miovski a worldfootball.net
* ↑ «"Nagyon komoly céljaim vannak egyéni és csapatszinten is" | Miovski bemutatkozott (videó)» (en hongarès). MTK Budapest. [Consulta: 14 octubre 2020].
* ↑ «Adatbank» (en hongarès). Ada1bank, 13-09-2020. [Consulta: 14 octubre 2020].
* ↑ «Dons capture international striker». Aberdeen FC, 23-06-2022.
* ↑ «Aberdeen 3-0 Raith Rovers: Bojan Miovski scores on debut as Kirkcaldy side exit Scottish League Cup» (en anglès). BBC Sport, 24-07-2022.
* ↑ «Aberdeen receive record fee as Miovski joins Girona». BBC, 15-08-2024.

## Enllaços externs

* Bojan Miovski a worldfootball.net
* Bojan Miovski, Fitxa a Soccerway
* Dades estadístiques sobre Bojan Miovski a soccerbase.com
# Francesc Soto i Mas

Francesc Soto i Mas (Camins al Grau, València, 14 de novembre de 1890 - Cauçada, Llenguadoc, França, 29 d'abril de 1941) va ser un polític valencià, regidor a l'Ajuntament de València amb l'Agrupació Valencianista Republicana (1931-1933) i el Partit Valencianista d'Esquerra (1936-1939).

## Biografia

Membre de Joventut Valencianista, va participar en l'organització de l'Acte d'Afirmació Valencianista del 26 de juliol de 1914, on participaren valencianistes de totes les tendències polítiques, amb l'excepció de Lo Rat Penat, baix un programa de mínims: oficialitat de la llengua i reconeixement de la personalitat pròpia i autonomia administrativa.
El 20 d'agost de 1918 va publicar l'article «Socialismo y valencianismo» a La Correspondencia de Valencia, on va definir la ideologia de la Unió Valencianista Regional, de la qual era militant, com un grup nacionalista democràtic que comporenia des del republicanisme conservador fins a les «amples i redemptores doctrines de Marx».
Va ser un dels responsables de la reapertura de la publicació Pàtria Nova, clausurada pel règim de Primo de Rivera, i va ser un dels fundadors d'Agrupació Valencianista Republicana, partit que s'uniria a la candidatura d'esquerres a les eleccions municipals espanyoles de 1931.
AVR aconseguiria dos regidors: El mateix Soto i Enric Duran. Ells dos, junt a Joaquim Reig, que va ser escollit per la Unió Valencianista dins la candidatura de les dretes, van formar un grup municipal valencianista, acordant plena llibertat de vot, excepte en les qüestions que afectaren l'actuació municipal en l'aspecte valencianista, polític i administratiu. Agrupació Valencianista Republicana esdevindria el Partit Valencianista d'Esquerra en desembre de 1935, i en febrer de 1936 Soto tornaria a ser elegit regidor dins de les llistes del Front d'Esquerres, esta vegada amb altres quatre companys de partit.
Dins de l'activisme cultural, va ser tresorer del consell directiu de Proa, Consell de Cultura i Relacions Valencianes (1935), que tenia per objectiu esdevindre una promotora cultural, però serà també punt de trobada del valencianisme, promovent les relacions del País Valencià amb Catalunya i, fins i tot intentà establir contactes amb organitzacions polítiques afins de Galícia i el País Basc.

## Referències

* 1 2 3 4 5 6 Francesc Soto Arxivat 2024-03-27 a Wayback Machine. a Memòria Valencianista
# IPN (desambiguació)

IPN té els següents significats:
* Instituto Politécnico Nacional (Institut Politècnic Nacional), universitat mexicana
* Xarxa polimèrica interpenetrada, tipus de copolímer
* InterPlanetary Network, xarxa de naus espacials per detectar esclats de raigs gamma.
# Mantidactylus webbi

Mantidactylus webbi és una espècie de granota de la família dels mantèl·lids endèmica de Madagascar.
Es troba als boscos humits tropicals i subtropicals, i als rius.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus webbi. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Temps històric (economia)

El temps històric és una concepció o modelització del temps típica de certes teories econòmiques com l'economia postkeynesiana (o en menor mesura el marxisme) en la qual el temps es considera com un procés irreversible, en el que el coneixement dels fets passats modifica substancialment les decisions futures dels agents econòmics.
Aquesta concepció del temps històric, introduïda per Joan Robinson (1984), implica que en certs fets econòmics dos instants del temps són essencialment diferents i no podem establir per a alguns fets econòmics lleis atemporals de comportament dels agents. A més els partidaris de la concepció del temps històric insisteixen que els fenòmens han de ser analitzats amb major realisme considerant-los com a processos que s'estenen en el temps. D'acord amb això assenyalen que en molts casos és tremendament costós i difícil revertir una acció ja executada. Per exemple en les inversions en equipaments, que es converteixen en costos fixos.
# Burramys

Burramys és un gènere de pòssums de la família dels burràmids, que està representat per una espècie vivent i tres espècies fòssils. És un dels dos gèneres de pòssums pigmeus; l'altre és Cercartetus.

## Taxonomia

* Gènere Burramys
** †Burramys wakefieldi
** †Burramys tridactylus
** †Burramys brutyi
** Burramys parvus

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 44. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# LIBSVM

LIBSVM (i també LIBLINEAR) són dues biblioteques de programari en l'àmbit d'aprenentatge automàtic del tipus codi obert i desenvolupades a la Universitat Nacional de Taiwan per Chih-Chung Chang i Chih-Jen Lin. Estan escrites en llenguatge C++ i tenen una API en format de llenguatge C. LIBSVM implementa algorismes d'optimització de màquines de vectors, de classificació i de regressió. LIBSVM es distribueix sota la Llicència BSD i es pot cridar des d'altres plataformes com són GATE, KNIME, Orange i scikit-learn, i des d'altres llenguatges de programació com Java, MATLAB, R, i Python.

## Referències

* ↑ «LIBSVM -- A Library for Support Vector Machines» (en anglès). https://www.csie.ntu.edu.tw,+18-02-1010.+[Consulta: 18 febrer 2020].
* ↑ Ocampo, Ricardo Ocampo me@ocampor.ai. «libsvm: Pre-built LibSVM packages for Python.» (en anglès). https://pypi.org,+18-02-2020.+[Consulta: 18 febrer 2020].
* ↑ ChangChih-Chung; LinChih-Jen «LIBSVM» (en anglès). ACM Transactions on Intelligent Systems and Technology (TIST), 06-05-2011. DOI: 10.1145/1961189.1961199.